SET พลิกปิดลบ 1.94 จุด กังวล Bond Yield พุ่ง-เฟดขึ้นดอกเบี้ยไวกว่าคาด
SET พลิกปิดลบ 1.94 จุด กังวล Bond Yield พุ่ง-เฟดขึ้นดอกเบี้ยไวกว่าคาด โดยดัชนีปิดตลาดวันนี้ ที่ระดับ 1,788.20 จุด ลบ 1.94 จุด หรือ 0.11% มูลค่าการซื้อขาย 7.90 หมื่นล้านบาท
24 เม.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,788.20 จุด ลบ 1.94 จุด หรือ 0.11% มูลค่าการซื้อขาย 7.90 หมื่นล้านบาท
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.กรุงศรี เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในวันนี้ มีความกังวลเกี่ยวกับอัตราผลตอบแทนพันธบัตรสหรัฐ (Bond Yield) ที่พุ่งขึ้นเกือบ 3% ทำให้เกิดความกังวลว่าธนาคารกลางสหรัฐฯอาจจะปรับขึ้นอัตราดอกเบี้ยเร็วกว่าที่คาดไว้ ส่งผลให้เกิดแรงขายในหุ้นกลุ่มธนาคารในวันนี้ ส่วนปัจจัยภายในประเทศยังไม่มีปัจจัยที่ส่งผลลบต่อตลาดฯในวันนี้
สำหรับแนวโน้มภาวะตลาดฯในวันพรุ่งนี้ (25 เม.ย.) คาดว่าดัชนีฯน่าจะแกว่งตัว พร้อมให้แนวรับ 1,780 จุด แนวต้าน 1,800 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 18,993.50 ล้านบาท ปิดที่ 58 บาท เพิ่มขึ้น 0.80 บาท
PTTEP มูลค่าการซื้อขาย 3,867.18 ล้านบาท ปิดที่ 138 บาท เพิ่มขึ้น 3.50 บาท
PTTGC มูลค่าการซื้อขาย 3,068.29 ล้านบาท ปิดที่ 98.50 บาท ลดลง 1 บาท
IVL มูลค่าการซื้อขาย 2,643.94 ล้านบาท ปิดที่ 60 บาท ลดลง 1 บาท
SCC มูลค่าการซื้อขาย 2,629.33 ล้านบาท ปิดที่ 478 บาท ลดลง 8 บาท
 
ตลาดหุ้นเอเชีย
